แนวโน้มหุ้นแกว่งตัวขึ้น
นักวิเคราะห์ ประเมินดัชนีเช้านี้แกว่งตัว ตามตลาดต่างประเทศรับปัจจัยบวก
25 ม.ค. 2556

นักวิเคราะห์ ประเมินดัชนีเช้านี้แกว่งตัว ตามตลาดต่างประเทศรับปัจจัยบวก
นายณาศิส ประเสริฐสกุล นักกลยุทธ์การลงทุน บล.เกียรตินาคิน กล่าวว่า ตลาดหุ้นไทยวันนี้ดัชนียังมีการแกว่งตัวขึ้นไปต่อได้ มาจากตัวเลขเศรษฐกิจในสหรัฐฯเมื่อคืนออกมาค่อนข้างดี และตัวเลขการว่างงานในสหรัฐฯก็ปรับตัวลดลงเช่นกัน ส่วนผลประกอบการในสหรัฐที่ประกาศออกมาส่วนใหญ่ดีกว่านักวิเคราะห์คาด
ด้านปัจจัยภายในภูมิภาคเอเชียให้จับตาดูอัตราเงินเฟ้อของญี่ปุ่นปรับตัวลดลงต่อเนื่อง ทำให้ค่าเงินเยนอ่อนค่าลง ซึ่งเป็นปัจจัยหนุนตลาดหุ้น ส่วนตลาดหุ้นในภูมิภาคเช้าวันนี้โดยรวมปรับตัวเพิ่มขึ้นพร้อมให้แนวต้าน 1,455 จุด แนวรับ 1,440 จุด